Document ID: 31989R3900

31989R3900
L 375/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 3900/89 AL CONSILIULUI
din 4 decembrie 1989
privind punerea în aplicare a Deciziei nr. 2/89 a Consiliului de cooperare CEE-Tunisia de modificare, ca urmare a aderării Spaniei și Portugaliei la Comunitățile Europene, a protocolului referitor la definirea noțiunii de „produse originare” și la metodele de cooperare administrativă
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 113,
având în vedere Regulamentul (CEE) nr. 2573/87 al Consiliului, din 11 august 1987, de stabilire a regimului aplicabil schimburilor comerciale ale Spaniei și Portugaliei cu Algeria, Egipt, Iordania, Liban, Tunisia și Turcia (1), în special articolul 23,
având în vedere propunerea Comisiei,
întrucât articolul 7 din Decizia 87/456/CECO a reprezentanților guvernelor statelor membre, reuniți în Consiliu la 11 august 1987, de stabilire a regimului aplicabil schimburilor comerciale ale Spaniei și Portugaliei cu Algeria, Egipt, Iordania, Liban și Tunisia în cazul produselor care intră sub incidența Tratatului CECO (2), prevede ca modificările regulilor privind originea, devenite necesare ca urmare a aderării Spaniei și Portugaliei și adoptate de Consiliile de cooperare, să se aplice produselor menționate în decizia menționată anterior;
întrucât, în vederea punerii în aplicare a articolului 25 din protocolul referitor la definirea noțiunii de „produse originare” și la metodele de cooperare administrativă, Consiliul de cooperare CEE-Tunisia adoptă Decizia nr. 2/89 de modificare a protocolului menționat anterior, ca urmare a aderării Spaniei și Portugaliei la Comunitățile Europene;
întrucât este necesar ca respectiva decizie să fie pusă în aplicare în Comunitate,
ADOPTĂ PREZENTUL REGULAMENT:
Articolul 1
Decizia nr. 2/89 a Consiliului de cooperare CEE-Tunisia se aplică în Comunitate.
Textul deciziei se anexează prezentului regulament.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 ianuarie 1990.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 decembrie 1989.

Labels: 3
10
18
15